Viru keskus

Viru keskus on kaubanduskeskus Tallinnas aadressil Viru väljak 6.

Viru keskus avas uksed külastajatele 15. aprillil 2004 ning uuendas keskuse sise- ja välisilmet ning suures mahus ka kaupluste valikut 2014. aasta sügisel. Viru keskuses on esindatud brändid nagu Massimo Dutti, Armani Exchange, Tommy Hilfiger, Marc O`Polo, Marella, Ivo Nikkolo, RED Valentino, Michael Kors, By Malene Birger, Ted Baker, Marc by Marc Jacobs, DKNY, Hugo Boss, Weekend MaxMara, Aldo, Ecco, Tom Ford Beauty ja The Body Shop. Viru keskuses on 109 kauplust ning teeninduskohta, sealhulgas 15 kohvikut ja söögikohta, Baltimaade suurim ilu- ja juveelipiirkond, Eestis suurim Apotheka apteek ja Rahva Raamatu raamatupood.

Keskuse kolmandal ja neljandal korrusel asub parkla 456 sõidukile ning viiendal ja kuuendal korrusel spordiklubi MyFitness. Viru keskuse sissepääsude juures on nii nuti- kui ka tavaparklad jalgrataste tarbeks. Viru keskusse on võimalik siseneda põhjast Narva maanteelt, idast Ants Laikmaa tänavalt, lõunast Estonia puiesteelt ja läänest Tammsaare pargist. Keskuse all asub Tallinna Transpordiametile kuuluv Viru keskuse bussiterminal, mis läbis põhjaliku remondi 2015. aasta augustis.

Viru keskust haldab Viru Keskus AS.

 Ehitus 
Viru hotelli kõrvale parkla asemele hakati uut kaubanduskeskust rajama 2002. aasta suvel. Keskuse projekteerisid arhitektid Vilen Künnapu ja Ain Padrik. Hoonestu ehitas SRV International koos Merko Ehitusega.

32 000 m² üldpinnaga Viru keskus valmis 2004. aastal, maksumus oli 700 miljonit krooni Kaubanduskeskuse maa-alusse ossa rajati linnaliinibusside lõpp-peatus ja Kaubamaja ristmiku alla käigutunnel, mis on ühenduses bussiterminaliga. Tallinna kaubamaja ja Viru keskuse ühenduseks paigaldati hoonete vahele klaasist käigutunnel.

Viru keskuse Ants Laikmaa ja Gonsiori tänava ristmiku poolses küljes asub Mare Mikoffi skulptuur "Hämarik".

 Tunnustus 

 2004
 Aasta Kaubandustegu. Eesti Konverentsikeskuse ja Eesti Kaupmeeste Liidu korraldatud konkurss, kus hinnatakse enim kaubanduselu mõjutanud tegu või sündmust.
 Parim Arendusprojekt 2004. Tallinna ettevõtlusauhind.
 Hõbemuna, FIBIT. Esitaja: TBWA/guvatrak. Eesti Reklaamiagentuuride Liidu auhind DISAIN/Foto kategoorias.

 2005
 Hõbemuna, "Poodne kunst". Esitaja: Vatson&Vatson/Y&R. Eesti Reklaamiagentuuride Liidu auhind Reklaam / Välireklaam kategoorias.
 Baltic Brand 2005 III koht (3rd place in nomination NATIONAL BRAND in Estonia).

 2006
 Aasta Teenindustegu 2006. Heateenindus.ee korraldatav konkurss, kus ettevõtted tutvustavad oma saavutusi teeninduse arendamisel.

 2007
 Pronksmuna, "Lumi hell". Esitaja: Vatson&Vatson/Y&R. Eesti Reklaamiagentuuride Liidu auhind Välireklaam / Teenused kategoorias.

 2008
 Kandiline Muna (kuld), "Püha Päev" (Jõulud ostukeskuses). Esitaja: Vatson&Vatson/Y&R. Eesti Reklaamiagentuuride Liidu auhind Illustratsioonid kategoorias.
 Kuldmuna, "Püha Päev" (Ostukeskus). Esitaja: Vatson&Vatson/Y&R. Eesti Reklaamiagentuuride Liidu auhind Välireklaam / Teenused kategoorias.
 Kandiline Muna (hõbe), "Malevich" (Ostukeskus). Esitaja: Vatson&Vatson/Y&R. Eesti Reklaamiagentuuride Liidu auhind Graafiline disain kategoorias.
 Reklaam "Püha päev" (Vatson&Vatson/Y&R) sai IX Kiievi Rahvusvahelisel Reklaamifestivalil printreklaami kategoorias pronksi

 2009
 I koht, Vatson Wundermani kujundatud illustratsioon "Snööbid" (4000 nööbist käsitsi valmistatud Viru keskuse imagoreklaam). ADC*E Eesti Disainiauhind kategoorias Illustratsiooni ja fotograafia.
 Pronksmuna, "Shop Art". Esitaja: Fanfare OÜ. Eesti Reklaamiagentuuride Liidu auhind DISAIN / Illustratsioon kategoorias.

 2010
 Kuldmuna, "Poodne Kunst" (4000 nööbist käsitsi valmistatud Viru keskuse imagoreklaam). Esitaja: Vatson Wunderman. Eesti Reklaamiagentuuride Liidu auhind DISAIN / Illustratsioon kategoorias.
 Pronksmuna, "Snööbid" (4000 nööbist käsitsi valmistatud Viru keskuse imagoreklaam). Esitaja: Vatson Wunderman. Eesti Reklaamiagentuuride Liidu auhind REKLAAM / Välireklaam / Teenused kategoorias.
 Kuldmuna, "Respekt". Eesti Reklaamiagentuuride Liidu auhind REKLAAM / Trükireklaam / Teenused kategoorias.
 2011
 Pronksmuna, "Tarkus on Poes/Peas". Eesti Reklaamiagentuuride Liidu auhind DISAIN/ Illustratsioon kategoorias.
 Hõbemuna, "FIBIT". Eesti Reklaamiagentuuride Liidu auhind DISAIN/Reklaamfoto kategoorias.
 Stiilimuna, "Mood elab siin".Eesti Reklaamiagentuuride Liidu auhind REKLAAM/telereklaam kategoorias.
 2012
 Hõbemuna, "FIBIT". Eesti Reklaamiagentuuride Liidu auhind DISAIN/Reklaamfoto kategoorias.
 2013
 Pronksmuna, "FIBIT". Eesti Reklaamiagentuuride Liidu auhind DISAIN/Reklaamfoto kategoorias.
 2014
 Hõbemuna, "Moetorm". Eesti Reklaamiagentuuride Liidu auhind DISAIN/Reklaamfoto kategoorias.
 Hõbemuna, "Moetorm". Eesti Reklaamiagentuuride Liidu auhind REKLAAM/Välireklaam kategoorias.
 2015
 Kuldmuna, "Viru keskuse reklaamiseeria". Eesti Reklaamiagentuuride Liidu auhind kategoorias "Reklaam/välireklaam/poster".
 Kuldmuna, "Viru keskuse 10. juubeligala". Eesti Reklaamiagentuuride Liidu auhind Üritusturundus/Kliendiüritus kategoorias.
 Kuldmuna, "Viru keskuse reklaamiseeria". Eesti Reklaamiagentuuride Liidu auhind Reklaam/Trükireklaam kategoorias.
 Pronksmuna, "Viru keskuse renoveerimiskampaania". Eesti Reklaamiagentuuride Liidu auhind Reklaam/Kampaania kategoorias.

 Vaata ka 
 Ülemiste keskus
 T1 Kaubanduskeskus

 Viited 

 Välislingid 

 Kaubanduskeskuse koduleht
 Linda-Mari Väli. Viru keskus peab plaani ehitada mastaapne keskus veelgi suuremaks EPL, 9. jaanuar 2009

Kategooria:Tallinna kaubanduskeskused
Kategooria:Kesklinna linnaosa ehitised